CELEX: 62019TN0027
Language: sk
Date: 2019-01-15 00:00:00
Title: Vec T-27/19: Žaloba podaná 15. januára 2019 – Pilatus Bank a Pilatus Holding/ECB

25.2.2019   
            
            
               SK
            
            
               Úradný vestník Európskej únie
            
            
               C 72/47
            
         
      Žaloba podaná 15. januára 2019 – Pilatus Bank a Pilatus Holding/ECB
      (Vec T-27/19)
      (2019/C 72/60)
      Jazyk konania: angličtina
      
         Účastníci konania
      
      
         Žalobkyne: Pilatus Bank plc (Ta’Xbiex, Malta) a Pilatus Holding ltd. (Ta’Xbiex) (v zastúpení: O. Behrends, L. Feddern a M. Kirchner, lawyers)
      
         Žalovaná: Európska centrálna banka
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie ECB z 2. novembra 2018, zaslané Pilatus Bank plc. 5. novembra 2018, ktorým bolo Pilatus Bank odňaté bankové povolenie,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú jedenásť žalobných dôvodov.
      
                  1.
               
               
                  Prvý žalobný dôvod je založený na tom, že ECB nesplnila svoje povinnosti podľa článku 14 ods. 5 nariadenia o jednotnom mechanizme dohľadu (1).
               
            
                  2.
               
               
                  Druhý žalobný dôvod je založený na tom, že ECB vychádzala z nesprávneho predpokladu, že pre odňatie bankového povolenia existuje právny základ.
               
            
                  3.
               
               
                  Tretí žalobný dôvod je založený na tom, že ECB vhodným spôsobom nezohľadnila diskrečnú povahu rozhodnutia.
               
            
                  4.
               
               
                  Štvrtý žalobný dôvod je založený na tom, že ECB neposúdila nestranne a objektívne relevantné skutkové okolnosti.
               
            
                  5.
               
               
                  Piaty žalobný dôvod je založený na tom, že ECB porušila zásadu proporcionality.
               
            
                  6.
               
               
                  Šiesty žalobný dôvod je založený na tom, že ECB porušila zásadu nemo auditur.
                  
               
            
                  7.
               
               
                  Siedmy žalobný dôvod je založený na tom, že ECB sa dopustila nesprávneho právneho posúdenia v súvislosti so závermi týkajúcimi sa prezumpcie neviny.
               
            
                  8.
               
               
                  Ôsmy žalobný dôvod je založený na tom, že ECB porušila zásadu rovnosti zaobchádzania a konala diskriminačne.
               
            
                  9.
               
               
                  Deviaty žalobný dôvod je založený na tom, že ECB porušila článok 19 a odôvodnenie 75 nariadenia o jednotnom mechanizme dohľadu a zneužila svoju právomoc.
               
            
                  10.
               
               
                  Desiaty žalobný dôvod je založený na tom, že ECB porušila právo žalobkýň na obhajobu a právo byť vypočutý.
               
            
                  11.
               
               
                  Jedenásty žalobný dôvod je založený na tom, že ECB nevydala náležíte odôvodnené rozhodnutie.
               
            
         (1)  Nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami.